न्‍यूयॉर्क। न्‍यूयॉर्क पुलिस डिपार्टमेंट (एनवाईपीडी) में पहली महिला सिख पुलिस ऑफिसर की नियुक्ति हुई है और वह भी पगड़ी के साथ। इस महिला अधिकारी की नियुक्ति का मकसद बाकी लोगों को पुलिस में शामिल होने के लिए प्रेरित करना है और एक ऐसा माहौल तैयार करना है जिससे बाकी लोगों का सिख धर्म को समझने में मदद मिल सके। इस पुलिस ऑफिसर का नाम गुरशोख कौर है और वह बतौर ऑक्सिलरी पुलिस ऑफिसर (एपीओ) पुलिस विभाग को ज्‍वॉइन करेंगी। गुरशोख पिछले हफ्ते न्‍यूयॉर्क सिटी पुलिस एकेडमी से ग्रेजुएट हुई हैं।